  Майя Бывальцева 28-тӥ пӧсьтолэзе Удмуртиысь Быръёнъёсъя валтӥсь ӧри элькунысь Кун Кенешын ЛДПР фракцилэсь кивалтӥсьсэ, партилэсь улосвылъя координаторзэ Тимур Ягафаровез Удмуртилэн тӧроезлэн интыужаз кандидатэз сямен пусйиз. Со сярысь ивортэмын ЦИК-лэн сайтаз. Удмуртилэсь тӧрозэ дырызлэсь вазь быръёнъёсы кандидат сямен пусъемын ни «Единая Россия» партиен ӵектэм Александр Бречалов. Кулэ ужкагазъёсты дырыз дыръя сётымтэзы понна Павел Бутченкоез («Партия Возрождения России»), Олег Овчинниковез («Партия народной свободы») но Людмила Ниязоваез («Партия налогоплательщиков России») кандидатэн пусйыны пумит луизы. Ӵектэм но та дырлы пусйымтэ кандидатъёс пӧлын КПРФ-лэсь Владимир Бодров но «Справедливая Россия» партилэсь Фарид Юнусов. Тодэ вайытом, Удмуртилы тӧроез быръёнъёс 10-тӥ куарусёнэ ортчозы. «Удмуртилы тӧроез быръёнъёс -2017» сярысь вань иворъёс 28-тӥ пӧсьтолэзе ортчем кенешонын озьы ик оскытӥзы «Справедливая Россия» партилэн улосвыл ёзэтэныз ӵектэм одӥг мандатъем округъёсъя кандидатъёсын лыдметсэ (списокез) но кандидатъёсын элькун лыдметсэ. Озьыен, укмыс партиослэсь кандидатъёсын элькун лыдметъёс пусъемын: «Партия Социальных Реформ — Прибыль от природных ресурсов — Народу», «Партия народной свободы», «Родина», «Партия возрождения России», «Справедливая Россия», «Единая Россия», ЛДПР, «Коммунисты России», КПРФ. Берпуметӥез юнматонэз но ортчиз. Со сяна, одӥг мандатъем округъёсъя кандидатъёсын лыдметъёссы таӵе партиослэн оскытэмын: «Родина», «Партия Возрождения России», «Родная партия», «Справедливая Россия», «Единая Россия», ЛДПР, «Коммунисты России», КПРФ. Куд-огез кандидатъёс юнматэмын ни. Тодэ вайытом, Удмуртилэн Куе Кенешезлэсь куатетӥ ӧтчамзэ быръёнъёс озьы ик 10-тӥ куарусёнэ ортчозы. Депутатъёслэн лыдзы 90 интые 60 луоз. «Удмуртилэн Кун Кенешаз быръёнъёс — 2017» сярысь вань иворъёс Тегъёс: Политика Ижкар быръёнъёс Удмуртия ЛДПР  